कर्स्टन ने कहा, परिवार को उनकी जरूरत  
गैरी कर्स्टन ने उन भारतीय खिलाड़ियों की भावनाओं की सराहना की जो उन्हें क्रिकेट विश्व कप के बाद भी टीम इंडिया का कोच बने देखना चाहते हैं।
दक्षिण अफ्रीका के पूर्व क्रिकेटर गैरी कर्स्टन ने उन भारतीय खिलाड़ियों की भावनाओं की सराहना की जो उन्हें क्रिकेट विश्व कप के बाद भी टीम इंडिया का कोच बने देखना चाहते हैं।  कर्स्टन ने हालांकि परिवार के लिए उनकी प्रतिबद्धताओं का हवाला देकर कोच बने रहने से इनकार कर दिया।  सचिन तेंदुलकर और युवराज सिंह जैसे सीनियर भारतीय बल्लेबाज चाहते हैं कि कर्स्टन भारतीय टीम के कोच बने रहें। इन खिलाड़ियों का कहना है कि टीम की सफलता में दक्षिण अफ्रीका के पूर्व क्रिकेटर का अहम योगदान है और टीम उनकी कमी महसूस करेगी। कर्स्टन ने हालांकि कहा कि कोच बने रहना संभव नहीं होगा क्योंकि उन्हें अपने परिवार के साथ समय बिताना है।